Simon Cowell gleder seg til å bli far
I begynnelsen av august ble det kjent at talentdommeren Simon Cowell (53) skal ha latt seg sjarmere av en av sine beste venners kone, Lauren Silverman (36), og gjort henne gravid. I går dukket Cowell opp på London-premieren til filmen om boybandet One Direction. Da US Magazine spør om han ser frem til å bli far, sier stjernen at han gleder seg. - Jeg er lykkelig og spent. Det er en fin tid i livet mitt, sier han til magasinet. Dette er først gang talentdommeren bekrefter at han skal bli far. Dette til tross for at flere medier har forsøkt å hale sannheten ut av ham.Det var amerikanske New York Post som avslørte trekantdramaet mellom den britiske X-Factor»- og «Idol»-dommeren, hans venn Andrew Silverman (37) og hans kone Lauren Silverman. Ifølge avisen har den suksessfulle eiendomsmogulen Andrew Silverman gått til det uvanlige skrittet å navngi Cowell i skilsmissepapirene, og hevder at han delvis har skylden for bruddet. Rettsdokumentene ble overlevert Manhattan Supreme Court tidligere i sommer.Ifølge TMZ skal Simon Cowell ha fortalt venner at hans baby ikke skal mangle noen ting og at han vil stille opp for barnet på alle mulige måter, ikke bare økonomisk. Ifølge kjendisnettstedets kilder har han uttalt at han ønsker å oppdra dette barnet. Og når det gjelder kona til vennen Andrew Silverman, skriver TMZ at Simon aldri har vært så lykkelig med noen som med Lauren. Han skal ha sagt at han vet at denne situasjonen er komplisert, men at han er overbevist om at alt vil gå over - og at deres forhold vil overleve mediestormen.
Ryktene om at Simon Cowell skal bli far har svirret lenge. Nå bekrefter TV-stjernen graviditeten.